钦定古今图书集成/理学汇编/字学典/第060卷 > 比干墓字 铜盘铭
## 钦定古今图书集成/理学汇编/字学典/第060卷 > 比干墓字 铜盘铭

按：《汉隶字源》“殷比干墓”四字。《水经》云：“朝歌县牧野比
干冢前有石铭，隶云：‘殷大夫比干之墓’。”今只四字，复
不完。石公弼云：“殷比干墓四字在今卫州比干墓上，
世传孔子书。然隶始于秦，非孔子书必矣。”字画劲古，
当是汉人书。

按：《七修类槁》：比干墓在卫辉府汲县西北十五里，旧
《府志》云：“‘墓前有殷比干墓’四字，石断字缺，世以为孔
子书其先圣所篆比干墓铜盘铭，开元中固已为耕
者所得，此外不闻墓前有何古刻。”

按《钟鼎款识》言：“唐开元中，偃师县土人耕地得此盘，
篆文甚奇古。《释文》云：‘左林右泉，后冈前道，万世之藏，
玆焉是宝’。”张邦基《墨庄漫录》又云：“政和间求三代鼎
彝器，遣人于凤翔府破商比干墓，得铜盘，径二尺馀，
中有款识”一十六字。